Euroopa Liidu Teataja L 033 , 08/02/2000 Lk 0021 - 0022



Komisjoni otsus, 14. jaanuar 2000, millega nähakse üksikasjalikult ette suu- ja sõrataudi vaktsiinivarudega seotud ühenduse meetmete raames loodud antigeenivarude jaotamine antigeenipankade vahel ning muudetakse komisjoni otsuseid 93/590/EÜ ja 97/348/EÜ (teatavaks tehtud numbri K(2000) 1 all) (EMPs kohaldatav tekst) (2000/112/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 11. detsembri 1991. aasta otsust 91/666/EMÜ, millega kehtestatakse suu- ja sõrataudi vaktsiinide ühenduse varud, [1] viimati muudetud nõukogu otsusega 1999/762/EÜ, [2] eriti selle artiklit 7, ning arvestades järgmist: (1) Vastavalt nõukogu otsuse 91/666/EMÜ artiklile 7 võtab komisjon vastu üksikasjaliku korra, mis hõlmab eelkõige antigeenivarude jaotamist antigeenipankade vahel. (2) Komisjoni 5. novembri 1993. aasta otsuses 93/590/EÜ (suu- ja sõrataudi antigeeni ostmise kohta suu- ja sõrataudi vaktsiinide varusid hõlmavate ühenduse meetmete raames, [3] viimati muudetud otsusega 95/471/EÜ [4]) on sätestatud, et antigeeni ladustatakse kolmes määratletud kohas. (3) Komisjoni 23. mai 1997. aasta otsuses 97/348/EÜ (suu- ja sõrataudi antigeeni ühendusepoolse ostu ning suu- ja sõrataudi vaktsiini loomise, tootmise, villimise ja jaotamise kohta) [5] sätestatakse üksikasjalikult ostetud uue antigeeni jaotamine määratud antigeenipankade vahel. (4) Otsusega 2000/111/EÜ [6] on komisjon määranud kolmandaks antigeenipangaks tootmisettevõtte Merial SAS, Pirbright, Ühendkuningriik, ja näinud ette antigeeni üleviimise endisest antigeenipangast. (5) Antigeeni koguste ja tüüpide ladustamisel määratud antigeenipankades tuleb arvesse võtta uut olukorda ning selguse huvides tuleks kõnealused antigeeni kogused ja tüübid iga määratud antigeenipanga puhul kanda loetellu uue olukorra kohaselt. (6) Otsuse 93/590/EÜ artiklit 3 ja otsuse 97/348/EÜ artiklit 5 ei kohandata enam uuest olukorrast lähtuvalt ning need artiklid tuleks kehtetuks tunnistada. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Suu- ja sõrataudi antigeeni ühenduse varudena ladustatud antigeeni kogused ja tüübid jaotatakse määratud antigeenipankade vahel vastavalt käesoleva otsuse lisale. Artikkel 2 1. Otsuse 93/590/EÜ artikkel 3 tunnistatakse kehtetuks. 2. Otsuse 97/348/EÜ artikkel 5 tunnistatakse kehtetuks. Artikkel 3 Käesolevat otsust kohaldatakse alates 1. veebruarist 2000. Artikkel 4 Käesolev otsus on adresseeritud liikmesriikidele. Brüssel, 14. jaanuar 2000 Komisjoni nimel komisjoni liige David Byrne [1] EÜT L 368, 31.12.1991, lk 21. [2] EÜT L 301, 24.11.1999, lk 6. [3] EÜT L 280, 13.11.1993, lk 33. [4] EÜT L 269, 11.11.1995, lk 29. [5] EÜT L 148, 6.6.1997, lk 27. [6] EÜT L 33, 8.2.2000, lk 19. -------------------------------------------------- LISA EUROOPA ANTIGEENIPANK | Määratud antigeenipangad | EUROOPA ANTIGEENIPANK | Antigeen tüüp/alatüüp | IZP Brescia | LNPB Lyon | Merial S.A.S. Pirbright | Kogus (× 1000000) antigeeni kohta kokku | Kogus (× 1000000) | Kogus (× 1000000) | Kogus (× 1000000) | O1 — Manissa | 2,5 | 2,5 | – | 5,0 | O1 — BFS | – | 2,5 | 2,5 | 5,0 | A24 — Cruzeiro | – | 2,5 | 2,5 | 5,0 | A22 — Iraq | 2,5 | 3,9 | – | 6,4 | C1 — Noville | 2,5 | – | 2,5 | 5,0 | ASIA1 — Shamir | 2,5 | – | 2,5 | 5,0 | Kogus (× 1000000) koha kohta kokku | 10,0 | 11,4 | 10,0 | 31,4 | --------------------------------------------------